মুর্শিদাবাদের ডোমকলের পুজোয় এবছরের থিম ‘আলিপুর মিউজিয়াম’

মুর্শিদাবাদ: ডোমকল (Domkal) পুরএলাকার বেহাল রাস্তা, বিশুদ্ধ পানীয় জল, আলো, জলনিকাশী ব্যবস্থা এবং আবাস যোজনায় স্বচ্ছতা সহ একাধিক দাবিতে পথে নামল সিপিআইএম (CPIM)। সোমবার (২২ সেপ্টেম্বর) ডোমকল জনকল্যাণ মোড়ে জমায়েত হয়ে দলীয় কর্মীরা মহকুমা শাসক তথা পৌর প্রশাসকের কাছে ডেপুটেশন জমা দেন।

দলীয় সূত্রে অভিযোগ, দুর্গোৎসবের আগে যখন শহর আলো ঝলমলে হওয়ার কথা, তখন ডোমকল পৌর এলাকায় ল্যাম্পপোস্ট থাকলেও অধিকাংশ জায়গায় আলো জ্বলে না। কার্যকর নিকাশী ব্যবস্থার অভাবে সামান্য বৃষ্টিতেই রাস্তায় জল জমে যায়। পাশাপাশি আবাস যোজনায় দুর্নীতির অভিযোগও তোলে সিপিআই(এম)।

আরও পড়ুন: জলমগ্ন কলকাতায় দিনভর বন্ধ অনলাইন পরিষেবা

এই দিন মোট দশ দফা দাবিতে কর্মসূচি হয়। এর মধ্যে ছিল, রাস্তা-ঘাটের দ্রুত সংস্কার, পানীয় জলের সংকট নিরসন, আলো জ্বালানোর ব্যবস্থা, দুর্নীতি বন্ধ করে দরিদ্র মানুষের স্বচ্ছভাবে ঘর বরাদ্দ।

সিপিআই(এম)-এর নেতৃত্বের হুঁশিয়ারি, “পৌরবাসীর মৌলিক চাহিদা মেটাতে প্রশাসন দ্রুত ব্যবস্থা না নিলে আরও বৃহত্তর আন্দোলনে নামা হবে।”