ডোমকলে অভিনব কায়দায় পালিত হচ্ছে বিশ্ব নবী দিবস

মুর্শিদাবাদ: মানবকল্যাণের পথপ্রদর্শক মহানবী হযরত মুহাম্মদ (সাঃ)-এর জন্ম ও মৃত্যু দিবস উপলক্ষে শুক্রবার গোটা দেশ ও রাজ্যের সঙ্গে মুর্শিদাবাদের (Murshidabad) ডোমকলেও (Domkal) পালিত হল ঈদ-এ-মিলাদুন-নবী। দিনভর শহরে জুলুস ও মিলাদ মাহফিল অনুষ্ঠিত হলেও বিশেষ আকর্ষণ ছিল ডোমকল সুপার স্পেশালিটি হাসপাতালে আয়োজিত এক অনন্য কর্মসূচি।

আরও পড়ুন: শিক্ষক দিবসে প্রাক্তন শিক্ষকদের বাড়িতে সম্মান জানাতে গেলেন তৃণমূলের ২ জনপ্রতিনিধি

মুর্শিদাবাদ জেলা ইমাম মুয়াজ্জিন সংগঠনের উদ্যোগে এদিন হাসপাতালের রোগী ও তাঁদের পরিজনের হাতে ফল বিতরণ করা হয়। অনুষ্ঠানে উপস্থিত ছিলেন ডোমকলের এসডিও শুভঙ্কর বালা (আইএএস), হাসপাতালের সুপার কৌশিক আদিত্য, বিশিষ্ট সমাজসেবী কামরুজ্জামান মন্ডল, মিঠু সেখ, এনামুল হকসহ সংগঠনের জেলা সভাপতি মুজাফফর খান এবং অন্যান্য বিশিষ্টজনেরা। আয়োজকদের দাবি, এই ধরনের উদ্যোগের মধ্য দিয়ে মানবিকতা ও সহমর্মিতার বার্তা ছড়িয়ে দেওয়াই ছিল মূল উদ্দেশ্য।